Държавен вестник, бр. 61, 2011 г., стр. 23

БРОЙ  61	
Д Ъ Р Ж А В Е Н  В Е С Т Н И К 	
СТР.  23  
2. заинтересованите министерства и ведом­
ства, както и съответните български задгра­
нични представителства представят становище 
по работния документ в двуседмичен срок от 
получаването му;
3. въз основа на предварителните становища 
на заинтересованите министерства и ведом­
ства водещото министерство или ведомство 
изготвя проект за рамкова позиция съгласно 
приложението, който се съгласува с  члено­
вете на работната група по електронна поща;
4. при съгласуването на рамковата позиция, 
предложена от друго министерство или ведом­
ство, е необходимо положително становище 
на Министерството на външните работи;
5. изготвената рамкова позиция се утвърж­
дава от заместник-министър във водещото 
министерство;
6. в случаите, когато рамкова позиция се 
отнася до въпроси, по които е постигнато съ­
гласие в работната група и/или които попадат 
единствено в сферата на компетентност на 
Министерството на външните работи, рам­
ковата позиция се утвърждава от заместник-
министър на външните работи и се изпраща 
за сведение до членовете на работната група;
7. в случай че по даден проект на рамкова 
позиция не може да бъде постигнато съгласие 
в работната група или проектът на рамкова 
позиция се отнася до приоритетни въпроси от 
национално значение, той се внася за обсъж­
дане в Съвет „Международно сътрудничество 
за развитие“.
8. утвърдената рамкова позиция се изпраща 
от Министерството на външните работи до 
Постоянното представителство на Република 
България към Европейския съюз, Постоянно­
то представителство на Република България 
към ООН, Постоянното представителство на 
Република България при Службата на ООН 
и другите международни организации в Же­
нева и, при необходимост, до други български 
задгранични представителства.
Чл. 14. (1) Утвърдените рамкови позиции 
във връзка с политиката на развитие на Ев­
ропейския съюз се представят в съответните 
работни групи към Съвета на Европейския 
съюз.
(2) Българските представители в работните 
групи по ал. 1 изготвят доклад за участието 
си в съответните заседания, който съдържа 
информация за позициите на другите държави 
членки, постигнатите резултати в дискусията, 
изводи и препоръки относно конкретната 
българска позиция във връзка с предстоящи 
заседания по съответните въпроси.
Чл. 15. Предоставянето на българската 
помощ за развитие се извършва на базата 
на стратегически програми за помощта по 
страни партньори, средносрочни програми 
за помощ за развитие и хуманитарна помощ 
и годишни планове-графици.
Чл. 16. (1) Средносрочните програми за 
помощ за развитие и хуманитарна помощ 
целят постигане на необходимата прозрачност 
и предсказуемост на българската помощ за 
развитие и гарантиране балансираност на по­
мощта по отраслови и географски направления 
с оглед оптимално осъществяване целите на 
българската политика на развитие.
(2) Средносрочните програми за помощ 
за развитие и хуманитарна помощ обхващат 
период най-малко 3 години и съдържат:
1. общите задачи на българската политика 
на развитие;
2. конкретните области и сектори, в които 
помощта ще се оказва;
3. примерното географско разпределение 
на помощта;
4. размера на средствата, които Република 
България възнамерява да предостави по от­
раслови и географски направления.
(3) Средносрочните програми за помощ за 
развитие и хуманитарна помощ се изготвят 
от Министерството на външните работи с 
участието на всички заинтересовани минис­
терства и ведомства, както и на представители 
на гражданското общество.
(4) При изработването на средносрочните 
програми за помощ за развитие и хуманитарна 
помощ се провеждат консултации с предста­
вители на страните партньори за проучване 
на техните нужди, както и с представители 
на други страни донори с цел постигане на 
оптимална взаимодопълняемост и кохерент­
ност на помощта.
(5) Средносрочните програми за помощ за 
развитие и хуманитарна помощ се приемат 
с решение на Министерския съвет по пред­
ложение на министъра на външните работи.
Чл. 17. (1) Стратегическите програми по 
страни партньори се изготвят съобразно 
географските приоритети на българската 
политика за развитие с цел осигуряване на 
прозрачност и предсказуемост на помощта за 
развитие и съдържат:
1. задачите на българската помощ за раз­
витие;
2. цялостен анализ на ситуацията, в която 
ще се оказва помощ за развитие;
3. конкретните направления на работа и 
очакваните резултати;
4. размера на средствата, които се пред­
вижда да бъдат предоставени на съответните 
страни по отделните сектори.
(2) Стратегическите програми по страни 
партньори обхващат период най-малко 3 
години и се изготвят от Министерството 
на външните работи с участието на всички 
заинтересовани министерства и ведомства, 
както и на представители на гражданското 
общество след предварителен анализ на 
нуждите на страните партньори.